Middelaldercentret

Middelaldercentret er et dansk friluftsmuseum, opplevelses- og forsøkssenter med fokus på dansk middelalder rundt år 1400. Museet ligger i den nordlige utkanten av Sundby på Lollandssiden av Guldborgsund rett ved Nykøbing Falster og er områdets mest populære attraksjon. Sentret har bygget en del av en tidsriktig dansk kjøpstad, som inkluderte håndverkerhus, staller og en havn med små og store fartøyer. Museets medarbeidere er iført periodens klesdrakter, bebor husene og utfører dagliglivets aktiviteter fra middelalderen som matlaging, håndverk og våpentrening. Senteret har også et arsenal av våpen fra perioden, inkludert blide, ballista og kruttvåpen arkebuser og kanon som demonstreres daglig i sesongen. Rundt 100 ganger hver sesong er dysting. Museet har både fast ansatte og kommunalt ansatte. I tillegg har museet en venneforening, med en stor gruppe frivillige som også har på seg middelalderklær. Alle aktører «lever i middelalderen», som betyr at de ikke kjenner til moderne ting som TV og mobiltelefoner. Kurator for Middelaldercentret har vært historiker, forfatter og foreleser Kåre Johannessen. I 2021 fikk museet Roeland Paardekooper som ny direktør, men han ble sparket i 2022. I 2023 ble Poul Schreiner Hansen ansatt som midlertidig direktør. Andreas Bonde Hansen ble ansatt som ny fast direktør i februar 2024. I tillegg til vanlig museumbedrift gjør Middelaldercentret omfattende forskning i middelalderen og ulike middelalderske teknologier, og det har blitt rekonstruert våpen, skipe, kostymer, mekanismer til å løfte og dykkerutstyr. Museet har fått rykte som det mest autentisk sted i Europa i perioden middelalder. Museet ble startet i 1989 da man bygde en blide i anledning av Nykøbing Falsters 700-årsjubileum. Det var første gang man hadde rekonstruert en slik maskin. I 1992 ble Middelaldercentret etablert som selveiende institusjon. Referanser Eksterne lenker Offisielt nettsted (en) Middelaldercentret – kategori av bilder, video eller lyd på Commons middelaldercentret.dk Guldborgsund Gildet - Middelaldercentrets støtteforening Arkivert 8. juli 2014 hos Wayback Machine.